K O R R A L D U S

Haapsalu					                                  12. veebruar 2014 nr 109

Projekteerimistingimuste kinnitamine 
(Supeluse tn 2, Haapsalu)

Haapsalu Linnavalitsus on läbi vaadanud esitatud taotluse projekteerimistingimuste saamiseks Supeluse tn 2 kinnistul asuva hoone osalise rekonstrueerimise projekti koostamiseks. Kavandatakse senise katlamaja välisfassaadide remonti, avade muutmist ja siseruumide väljaehitamist kohvikuks. Projekteeritava välisukse trepiastmed ja varikatust soovitakse projekteerida linnale kuuluvale tänavamaale. Võttes arvesse, et uue kohviku rajamine Promenaadi äärde vastab linna huvidele arendada, toetada puhkamise ja turismiga seotud ärisid linnas, sõidutee ja hoone vahel on piisavalt vaba maad, peame võimalikuks projekteerida hoone välistrepp linna maale. Kohviku ehitamine antud krundile vastab üldplaneeringuga määratud maa-ala sihtotstarbele. Hoone mahtude laiendamist ei kavandata. Juhindudes ehitusseaduse § 19 lg 1 p 2, lg 3, muinsuskaitseseadusest,  Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Supeluse tn 2 kinnistul asuva hoone osalise rekonstrueerimise projekti projekteerimistingimused nr 6-14 (lisatud).
2.	Korraldus jõustub teatavakstegemisest.
3.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

Urmas Sukles  
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                          12.02.2014.a korraldusele nr 109
    
PROJEKTERIMITINGIMUSED nr 6-13
HOONE OSALISEKS REKOSNTRUEERIMISEKS

ASUKOHT		Supeluse tn  2, Haapsalu, Läänemaa
Haapsalu vanalinna muinsuskaitseala, reg nr 27013.
KINNISTU     
katastritunnus:		18301:004:0028
pindala:		1409 m2
omanik:		Albert Tamme 

1.	Projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“ näeb ette kinnistu maakasutuse sihtotstarbeks elamu/ärimaa.
1.3	Kehtiv detailplaneering: kinnistul puudub kehtiv detailplaneering.
1.4	Katastriüksuse sihtostarve: 100% ühiskondlike hoonete maa.
1.5	Kinnistul paiknevate ehitiste loetelu ehitisregistri andmetel: lasteosakonna ravikorpus (haiglahoone, katlamaja)  	registrikood nr 105001200. 

2.	Nõuded projekteerimiseks
2.1	ÜLDIST: Projekteerimisele tuleb põhihoonele  hiljem juurdeehitatud ühekorruseline katlamaja. Käesolevate projekteerimistingimuste alusel rekonstrueeritakse  endise katlamajaruumid kohvikuks. 
Muinsuskaitse eritingimused esitada projekti seletuskirjas.
Haapsalu linna üldplaneeringut ja kooskõlastatud  projekti aluseks võttes muuta katastriüksuse ja ehitise kasutamise otstarbed.
2.2	HOONESTUSALA: olemasolev.  
2.3	HOONE KAUGUS TÄNAVAPOOLSEST KRUNDIPIIRIST: olemasolev. 
2.4	KRUNDI LUBATAV SUURIM EHITUSALUNE PIND: olemasolev. 
2.5	EHITISTE LUBATUD SUURIM KÕRGUS: olemasolev.  
2.6	KATUSETÜÜP: hoonel säilivad olemasolevad katused.
2.7	KATUSEKATE: olemasolev. 
2.8	AKNAD: puitraamidega aknad. ja ajaloolised fotod. 
2.9	VÄLISUKSED: 
-	otsaseinas asuvad katlamaja suuremõõdulised väravad võib asendada akendega, ühtlustada avade kõrgused. Aknaraamide materjaliks puit või puit-alumiinium. Plastakende kasutamine ei ole lubatud.  
-	Tänavaäärsesse välisseina võib projekteerida välisukse (ava laius analoogne olemasolevate akende laiusega, ava kõrgus akendega samal joonel). Puidust tahvelukse viimistluseks värv, anda värvilahendus.  Ukse kohale võib projekteerida hoonega sobiva kerge metallist varikatuse. Sissepääsuks vajalikud trepiastmed võib kavandada linna maale.
2.10	VÄLISVIIMISTLUS: väliseinad – värvitud krihv; fassaadide värvilahendus ja olemasolev rustika säilitada; Kavandada kohvikule vajalikud reklaamid, näidata vaadetel reklaami asukohad. 
2.11	PIIRDED JA VÄRAVAD: metallist väravad ja võrkpiire asendada sobivama lahendusega. 
2.12	TULEOHUTUS: Tagada ehitise vastavus tuleohutusnõuetele.
2.13	HEAKORD: näha ette prügikonteinerite asukoht ja hooviala parkimiskorraldus.

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Muinsuskaitseamet;
3.3	Kinnistu omanik. 
3.4	Terviseameti Lääne talituse Haapsalu esindus.

4.	Muud nõuded
4.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
4.2	Projekteerimisel lähtuda Vabariigi Valitsuse 17.09.2010 määrusega nr 315 kehtestatud tuleohutusnõuetest.
4.3	Projektis peavad olema selgelt välja toodud lammutatavad ja ehitatavad konstruktsioonid, kasutatavad materjalid. 
4.4	Asendiplaan koostada digitaalselt mõõdistatud topo-geodeetilisel alusplaanil koos tehnovõrkudega mõõtkavas M1:500. Geodeetiline alusplaan ei tohi olla vanem kui 2 aastat.
4.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. 
Käesolevad tingimused on kehtivad kahe aasta jooksul alates nende kinnitamisest.

Käesolevad tingimused on kehtivad kahe aasta jooksul alates nende kinnitamisest.